**Møtereferat Campusråd og Viserektors Koordineringsmøte Ålesund 12.02.2018**

|  |  |
| --- | --- |
| Til stede: | Annik Magerholm Fet, Anniken Karlsen, Bente Alm for Tove Havnegjerde, Elisabet S. Halvorsen, Hans Solli-Sæther, Hans-Petter Hildre, Magne Rasmussen, Astrid Engelsen, Helge Myklebust for Olav Sture, Geir Halsvik, Gjermund Langset,  |
| Forfall: | Tove Havnegjerde, Olav Sture, Elin Aasen, Martin Breyholtz |
| Kopi til: | Christina Hellevik |
| Gjelder: |  |
| Møtetid: | Kl 09.00 – 10.00  | Møtested: | Rundskue  |
| Signatur: |  Linda Granmo (ref)  |

**Sak 12/18 Innspill fra deltakerne om saker til *Eventuelt*?**

3 saker ble meldt til Eventuelt, ved Geir Halsvik og Helge Myklebust og håndteres under sak 17/18.

**Sak 13/18 Kort om Eiendomsavdelingens fremlegging av rapport i Campusråd 05.02**

Informasjon fra møteagenda, kort oppsummering etter møtet 05.02:

*Rapporten ble gjennomgått av prosjektleder Karl Fredrik Torp og arkitekt Eva Haanæs fra Lusparken Arkitekter AS, og endringer vil komme i denne som følge av tilbakemeldinger i møtet 05.02. Campusråd vil motta bearbeidet rapport fra Eiendomsavdelingen innen* ***15. februar,*** *der innspill fra Campusråd og arbeidsgruppen vil inngå. Viserektor trenger den ferdigstilte rapporten i god tid før møte med dekaner 13. mars.*

*Rapportutviklere informerte om at rapporten er en utredning, og ikke en prosjektplan. Merk at det enda er behov for at det legges frem en prosess-plan for videre fremdrift, da denne ikke fremkom av rapporten per 05.12. Viserektor ber om at Eiendom lager en plan for prosessen videre, herunder medvirkningsprosess og fremdriftsplan med datofestede milepæler, møter mm. Saken vil da igjen bli behandlet i Campusråd Ålesund.*

***Prioriteringer som ble belyst i rapport fra Eiendomsavdelingen***

1. *Faglig samling av instituttenes arealer*
2. *Øking av studentarealene*
3. *Økt aktivisering av 1. etasje i hovedbygget.*

*(Mål om en mer levende og åpen 1. etasje)*

1. *Utnyttelse av campus hele døgnet /24-7*

Viserektor i Campusråd 12.02:

NTNU i Ålesund og viserektor har etterlyst informasjon om hvilke prioritereringer som ligger til grunn for de areal-valg for Campus Ålesund som går frem av rapporten. Rapportutviklere har ikke kartlagt behov for faglig utvikling, og faglig utvikling ser ikke ut til å være vurdert som et prioriteringskriterium i rapporten. Det mangler samtidig en plan for utvidelse knyttet til nytilsettinger som resultat av faglig utvikling, inklusive kommende stipendiater. Hvilke prosesser som vil skje fra dagens dato og fremover i tid for å kunne vurdere status om 2 og 5 år, er heller ikke tatt med.

Det er søkt om midler (Per-Vidar Sæhaug) for å igangsette arbeid for gangbro mellom hovedbygg og K-bygg. Om midler tildeles vil broen binde sammen byggene på en måte som gir flere muligheter mtp fordeling/flytting av institutter. Imidlertid er dette uavklart.

I møte med Eiendomsavdelingen den 05.02 ble det enighet om fristen 15. februar for å få oversendt oppdatert rapport med de innspill som ble gitt i møtet. I oppdatert rapport er det bedt om at det også foreligger en plan for prosess videre fra Eiendomsavdelingens side.

**Sak 14/18 Lansering av studiebarometer 2017**

[1 vedlegg via delte dok., kopi av epost fra viserektor 03.02. finnes her.](https://studntnu-my.sharepoint.com/%3Au%3A/g/personal/liiv_ntnu_no/ESoFCkDSUJdBrT00GhapiB4Bna6GwMUOwYUPPANh72gxFg?e=gVJMKt) Diskusjon.

Utdrag fra viserektors epost for å finne NOKUTs rapporter:

*Rapporter på fakultet- og studieprogramnivå er å finne i innloggingsverktøyet til NOKUT:*

[*https://results.dk/PasswordTokenVerification?token=31c739ab-13ba-414a-8033-ef3645dbaf5e&room=1907*](https://results.dk/PasswordTokenVerification?token=31c739ab-13ba-414a-8033-ef3645dbaf5e&room=1907)

***Brukernavn:****Se epost*

***Passord:****Se epost*

*Ikke endre på passordet, da dette er felles for hele NTNU.*

*Campusråd fikk i møtet 05.02 oppfordring om å sende innspill dersom instituttlederne finner at spesielle ting bør fremheves på ulike vis, spesielt knyttet til:*

* *Generelt om endringer siden 2016*
* *Positive ting vi kan fremheve*
* *Områder hvor vi bør gjøre forbedringer her i Ålesund*

Diskusjon i møtet knyttet til at som tidligere år opplyser NTNU-studenter generelt å være minst fornøyde med tilbakemeldingene de får fra de faglige ansatte, samt mulighetene for å påvirke innhold og opplegg i eget studieprogram.

På bakgrunn av dette var det enighet i Campusråd om å igangsette tiltak for å øke studenters muligheter for å få faglige tilbakemeldinger, samt evaluere hvilke type tilbakemeldinger som er foretrukket. Forslag om å holde en WS der studenter og ansatte går sammen om å se faglig tilbakemeldinger og hvordan dette gjøres. Forslag om å holde en dag like etter påske for studieledere og fagledere; hva er gjort og hva er det som gjør at noen studentgrupper gir dårligere tilbakemeldinger. Det som kommer frem ila WS kan muligens legges frem på personalsamling i mai for kort diskusjon og oppsummering.

*Må følges opp av Linda Granmo, som snakker med Gjermund Langset og Anniken Karlsen knyttet til opprinnelig forslag.*

IBA ønsker som tiltak å gjennomføre seminar ila høstsemester, for blant annet å unngå at studenter besvarer undersøkelsen basert på erfaringer «her og nå».

**Sak 15/18 Oppnevnelse av ansattrepresentanter til uLMU**

I Campusråd 12.02 må det oppnevnes èn ansattrepresentant og èn vara til Læringsmiljøutvalget underutvalg i Ålesund (uLMU Ålesund)

[Utkast til brev om oppnevning og oversikt over foreløpig oppnevnte medlemmer finnes her.](https://studntnu-my.sharepoint.com/%3Aw%3A/g/personal/liiv_ntnu_no/ERKI7wrNuk5KtRdCbx4KQ10BDlO_qXmZ7F21O8tbLGiU9w?e=w2ddMc)

Lars Hansson fra IHB ble foreslått i Campusråd, og er forespurt etter møtet. Avventer per 14.02 tilbakemelding fra Hansson. Bente Alm fra IBA utnevnes i møte som vara.

Kommentar i etterkant: Lars Hansson avslo og det er behov for ny kandidat!

**Sak 16/18 Informasjon fra instituttene vedrørende:**

* + Søknader og tildelinger av ekstraordinære stillinger
	+ Fakultetenes strategiarbeid

**Vedrørende søknader og tildelinger av ekstraordinære stillinger:**

*Spørsmål i møtet: Er det slik at de 40 ekstraordinære stillingene det er snakk om er forhåndsfordelt på fakultetene.*

**IIR**: Tildelt en ekstra stipendiat til TEFT-laben.

**IHB**: Stipendiat + to’er stilling knyttet på autonomi. Utlyser snarlig.

**IIF:** Tildelt en ekstra stipendiat til TEFT-laben.

**Vedrørende fakultetenes strategiarbeid:**

**Aktuelle datoer for vedtak av fakultetsstrategiene:**

**IIR**: Fakultetet har ferdigstilt sin strategi, snart er også instituttstrategi ferdig, og disse vil henge godt sammen. Benevnelse på IIR sin instituttstrategi er: *Overordnede mål og veivalg for perioden*.

**IHB**: Fakultetet vedtar årlig strategi og arbeidsplan, som er i bevegelse gjennom året. Oppleves som nyttig.

**IIF**: Hadde utkast i desember, skal diskuteres i instituttstyremøte, deretter klart for diskusjon i mai i instituttstyre før ferdigstillelse.

**Studieavdelingen**: Jobber også felles-strategisk og i samhandling med alle institutta.

Alle instituttlederne bes sende sine utkast til instituttstrategier innen 8.mars til Linda som samler disse. Viserektor ønsker å se samlet på instituttenes strategidokumenter for å se på hva som kan fremheves i fellesskap. Enighet i Campusråd om viktigheten av en felles, tangerende strategi som gjelder Campus Ålesund. Forslag om at alle instituttenes strategiarbeid får en felles identisk modul knyttet til felles campusvisjon med fokus på samarbeidet som eksisterer. Visjonsnotatet fra 2017 vil bli bearbeidet i henhold til fakultetenes strategier. Dette vil bli foreslått på viserektors dialogmøte 13.mars med de fem dekanene som har institutter i Ålesund

I 2016 ble det gjennomført en undersøkelse blant 10 næringslivstopper vedr suksesskriteriene NTNU i Ålesunds utvikling, man bør også se på elementer fra denne ved utarbeiding av fellesstrategi.

Det skal også gjennomføres en ny analyse for Campus Ålesund med oppstart like over påske. Dette skjer etter initiativ i Samhandlingsgruppa for Campus Ålesund.

**Sak 17/18 Eventuelt**

* **Invitasjon til møte delegasjon fra Canada og mulighet for faglig samarbeid**

Viserektor nevner IBA som spesielt interessant men stiller spørsmål om kanadisk samarbeid er interessant for andre institutter? I så fall anbefales deltakelse på møte i Bergen 19. april for å diskutere samarbeid, mobilitet og felles interesser innen forskning og høyere utdanning mellom norske og kanadiske utdanningsinstitusjoner. Påmelding innen 23. mars til noram@siu.no. Instituttene må selv melde seg på dersom dette er av interesse. [Se delt vedlegg her for epostinvitasjon med deltakerliste fra kanadisk delegasjon,](https://studntnu-my.sharepoint.com/%3Au%3A/g/personal/liiv_ntnu_no/EcK5CRxPSoxOlpeETBIZJvsBhEa1lK2FD3TddVW3WbB_BA?e=QXqYBi) som sendt til internasjonal seksjon i januar.

Hao Wang har jobbet på et universitet i Canada.

* **Orientering fra viserektors møte med strategiske satsninger og Christina Hellevik i Trondheim 06.02**

Det ble holdt møte med koordinatorene for satsningsområdene. Enighet om å ta utgangspunkt i forskningsområdet lavutslippstransport, <https://www.ntnu.no/energi/lavutslipps-transport>. Dette passer godt inn som en fellesnevner for NTNU Energi, Bærekraft og Havrom som har tematikken som fokusområde, og dette blir start for å se på prosjektutvikling til fremdriftssystem, elektrifisering, beregning av utslipp med mer.

Hellevik bes om å ha en kort presentasjon knyttet til arbeidet i utvalgte campusråd fremover.

* **Informasjon fra viserektors møte i St Petersburg.**

Norsk russisk handelskammer inviterte, og viserektor besøkte to universitet. Fant at her er store potensialer for samarbeid, prosjekt og studentutveksling. Her finnes fire områder for samarbeid, og viserektor vil sirkulere informasjon om disse.

* **Informasjon om plan for møtet om administrative ordninger ved Per Kjøl og Morten Thoresen, 28.02-02.03**

Matrise basert på ansattes innspill om administrativ organisering ble skrevet av viserektor og Lasse Gallefoss i høst, tas med i evalueringsgrunnlag for diskusjon med Kjøl og Thoresen. Org.enheten ved NTNU sentralt vil at Ålesund og Gjøvik skal følge modeller for administrasjon på instituttene som i Trondheim, men det er behov for å evaluere om det bør gjøres tilpasninger i Ålesund.

Påminner fra Myklebust om behov for vakt og sikring også i Ålesund ettersom ordning med tilsynsvakt har falt vekk. Om Ålesund-ordning med Tilsynsvakt var å foretrekke bør dette kommuniseres av flere. Behovet for brannkoordinering bør også opp når instituttlederne møter Kjøl og Thoresen.

* **Sak til Eventuelt ved Geir Halsvik:**

IT har nettopp fått tildelt budsjett for 2018 for å håndtere tildeling av pc’er til ansatte. Da blir innkjøpsmodell nå i 2018 som i 2017. Kjenner ikke hvordan det blir i 2019. Avtale vil være at hver ansatt tildeles bærbar pc pluss dokking, og dersom andre forespørsler om pc må fagleder bestemme. Avskriving på pc er i utgangspunktet 4 år.

* **Sak til Eventuelt ved Geir Halsvik:**

Det vil være avdeling for *Vakt og service* i Trondheim som nå håndterer kort og tilgangsproblematikk for ansatte og studenter i Ålesund. Eventuelle problemer for ansatte ved bedrifter som har leieforhold, vil IT Ålesund måtte håndtere. Slike utfordringer kan gå til IT først.

**Geir Halsvik vil sende en epost til instituttlederne med relevant info som disse må videresende til alle ansatte.**

* **Sak til Eventuelt ved Helge Myklebust (stedfortreder for Olav Sture).**

Sak har sammenheng med ovenstående opplysning fra Geir Halsvik.

Instituttlederne har samarbeidet med Vakt og sikring Trondheim om avgjørelse for hvem som skal ha adgangskontroll til de ulike rom og lab’er, men Driftsavdelingen opplever å ikke ha mottatt denne informasjon. Instituttene har satt opp lister over hvem som skal ha adgang til de ulike lokalene, hvilket har resultert i utestengte studenter gjennom helgen som har kontaktet Driftsavdelingen om problematikken.

Ingen instituttledere kjenner imidlertid til at studenter skal ha mistet tilgang.

Geir Halsvik har bedt om ei liste over de i Ålesund som har fått opplæring og informasjon om adgangskontroll, men dette var ikke mulig å få info om.

**Hvem** informerer studentene om hvilke studenter som har/ikke har tilgang hvor? Dette må gjøres. Drift må få informasjon om hvem som har tilgang hvor.

Det er så langt meldt inn 25 avvik fra Securitas til Drift. Det konstanteres at mangel på tilsynsvakt er et problem.